b"\n_START_ARTICLE_\nPosladki zla\n_START_SECTION_\nZa\xc4\x8detek\n_START_PARAGRAPH_\nV izmi\xc5\xa1ljenem mestu Warren Valley v Ohiu, Emma (Leslie Bibb)\xc2\xa0in njen fant Henry okrasita zunanjost hi\xc5\xa1e za no\xc4\x8d \xc4\x8darovnic. Ko Henry odide v hi\xc5\xa1o, Emmo napade neznanec in jo ubije. Ko se Henry vrne spet ven, najde Emmine dele telesa uporabljene za okrasitev hi\xc5\xa1e.\n_START_SECTION_\nRavnatelj\n_START_PARAGRAPH_\nSteven Wilkins (Dylan Baker) je ravnatelj mestne osnovne \xc5\xa1ole, ki zaloti mladega Charlia (Brett Kelly) kako krade sladkarije na njegovem dvori\xc5\xa1\xc4\x8du. Vljudno razlo\xc5\xbei Charliu kako je potrebno spo\xc5\xa1tovati no\xc4\x8d \xc4\x8darovnic in mu ponudi \xc4\x8dokolado. Charlie poje zastrupljeno \xc4\x8dokolado, za\xc4\x8dne bruhati kri in umre. Potem ko postre\xc5\xbee nekaj ma\xc5\xa1kar, vklju\xc4\x8dno z de\xc4\x8dkom oble\xc4\x8denim v rumeno pi\xc5\xbeamo in vre\xc4\x8do na glavi, zakoplje Charlievo truplo za hi\xc5\xa1o. Nato opazi soseda g. Kreega\xc2\xa0(Brian Cox), kako kri\xc4\x8di skozi okno in prosi za pomo\xc4\x8d. Wilkins se ne zmeni zanj in Kreega onesposobi neznan napadalec. Wilkins odide v klet in pomaga sinu Billyu izrezati Charlievo glavo namesto bu\xc4\x8de za no\xc4\x8d \xc4\x8darovnic.\n_START_SECTION_\nObisk morilnega avtobusa\n_START_PARAGRAPH_\n\xc5\xa0tirje otroci Macy (Britt McKillip), Schrader (Jean-Luc Bilodeau), Sara (Isabelle Deluce) in Chip (Alberto Ghisi), isti otroci ki so pred tem obiskali Wilkinsa, se dobijo z Rhondo, (Samm Todd) katero imajo za izob\xc4\x8denko. Skupaj se odpravijo do zapu\xc5\xa1\xc4\x8denega kamnoloma, kjer Macy pove lokalno zgodbo o ''morilnem avtobusu za no\xc4\x8d \xc4\x8darovnic''. _NEWLINE_Pred tridesetimi leti, leta 1977, je bila skupina zaostalih otrok. Ker so se jih star\xc5\xa1i sramovali, so pla\xc4\x8dali vozniku avtobusa, da zapelje avtobus v jezero ob kamnolomu. Vozniku je nato le uspelo ubiti otroke. _NEWLINE_Po zgodbi se ostali zamaskirajo v mrtve otroke in prestra\xc5\xa1ijo Rhondo, ki pobegne. Vendar se nato pojavijo pravi mrvi otroci, ki ubijejo vse razen Rhonde. Rhonda na poti nazaj opazi de\xc4\x8dka z vre\xc4\x8do na glavi in mu vljudno prikima.\n_START_SECTION_\nZabava presene\xc4\x8denja\n_START_PARAGRAPH_\nLaurie (Anna Paquin) je samozavestna 22 letna devica, ki se pripravlja na zabavo za no\xc4\x8d \xc4\x8darovnic s starej\xc5\xa1o sestro Danielle (Lauren Lee Smith) in njenima prijateljicama Mario (Rochelle Aytes) in Janet (Moneca Delain). Dekleta se oble\xc4\x8dejo v vile, le Laurie se oble\xc4\x8de v rde\xc4\x8do kapico. Dekleta si i\xc5\xa1\xc4\x8dejo spremljevalce vendar Laurie to ne zanima. Ker se o fantih ne \xc5\xbeeli pogovarjati, se odlo\xc4\x8di da se jim pridru\xc5\xbei kasneje._NEWLINE_Medtem se mlada \xc5\xbeenska poljublja z zamaskiranim mo\xc5\xa1kim v temni ulici. Ko jo slednji poljublja po vratu, opazi da ji te\xc4\x8de kri. Mo\xc5\xa1ki se nasmeji in izka\xc5\xbee se, da je vampir. \xc5\xbdenska pobegne med ljudmi in kri\xc4\x8di, vendar jo vsi ignorirajo saj mislijo, da je pijana. Mo\xc5\xa1ki jo nato ubije in njeno truplo pusti na ulici, on pa odide med ljudi._NEWLINE_Kasneje Laurie hodi po tema\xc4\x8dni ulici v gozdu, kjer nekdo kli\xc4\x8de njeno ime in jo zasleduje. Ko zahteva, da se zasledovalec poka\xc5\xbee opazi vampirja. Ta jo zagrabi za vrat in ji re\xc4\x8de ''kako velike o\xc4\x8di pa ima\xc5\xa1'', preden jo ugrizne v vrat, ona pa zakri\xc4\x8di._NEWLINE_Medtem Maria in Janet u\xc5\xbeivata na zabavi na travniku, Danielle pa skrbi za Laurie. \xc4\x8cez \xc4\x8das med ljudi iz drevesa pade krvavo truplo, za katerega se izka\xc5\xbee da je vampir, ki prosi za pomo\xc4\x8d. Izka\xc5\xbee se, da je vampir ravnatelj Wilkins. Na zabavo nato pride tudi Laurie in dekleta se spremenijo v volkodlake, ter ubijejo svoje spremljevalce. Spremeni se tudi Laurie in Wilkinsu re\xc4\x8de ''kako velike o\xc4\x8di pa ima\xc5\xa1'', preden ga ugrizne in ubije. Vse to v bli\xc5\xbeini spremlja de\xc4\x8dek v oran\xc5\xbeni pi\xc5\xbeami.\n_START_SECTION_\nSpoznajte Sama\n_START_PARAGRAPH_\nKreeg je starej\xc5\xa1i mo\xc5\xbe, ki sovra\xc5\xbei no\xc4\x8d \xc4\x8darovnic in \xc5\xbeivi skupaj s psom Spitom. Kreeg svojo sovra\xc5\xa1tvo ka\xc5\xbee s tem, da stra\xc5\xa1i ma\xc5\xa1kare in jim krade sladkarije. Kreeg vzame fotografije in jih odvr\xc5\xbee v ogenj. Med gledanjem televizije v okno prileti jajce. Kreeg odide na dvori\xc5\xa1\xc4\x8de in najde ogromno izrezanih bu\xc4\x8d, ki jih prej tu ni bilo. Ko se vrne v spalnico, ga napade Sam, majhen de\xc4\x8dek v oran\xc5\xbeni pi\xc5\xbeami in z vre\xc4\x8do na glavi, ki je bil prisoten na vseh dogodkih v filmu. Sam in Kreeg se za\xc4\x8dneta pretepati in Kreeg Samu odstrani vre\xc4\x8do iz glave. Izka\xc5\xbee se da je Samova glava nekak\xc5\xa1na me\xc5\xa1anica otro\xc5\xa1ke glave in bu\xc4\x8de. Kreeg se med pretepom hudo po\xc5\xa1koduje in Sam odide, saj je Kreega nau\xc4\x8dil, da je treba spo\xc5\xa1tovati no\xc4\x8d \xc4\x8darovnic. Medtem v ognji\xc5\xa1\xc4\x8du po\xc4\x8dasi gori lika umrlih otrok iz morilnega avtobusa. Izka\xc5\xbee se, da je voznik bil ravno Kreeg.\n_START_SECTION_\nZaklju\xc4\x8dek\n_START_PARAGRAPH_\nPo obra\xc4\x8dunu s Samom, Kreeg odpre vrata ma\xc5\xa1karam in jim da sladkarije. Takrat opazi Sama, kako gre proti hi\xc5\xa1i Emme in Henrya, kjer Emma upihne sve\xc4\x8do v izrezani bu\xc4\x8di. Izka\xc5\xbee se, da je Sam Emmin morilec, ker ta ni upo\xc5\xa1tevala pravil no\xc4\x8di \xc4\x8darovnic. Rhondo takrat skoraj povozi avto v katerem so volkodlakinje, sedaj v \xc4\x8dlove\xc5\xa1ki podobi. Billy Wilkins medtem u\xc5\xbeiva doma in ne ve, da je njegov o\xc4\x8de mrtev. Kreegu takrat spet nekdo potrka na vrata in ko odpre se izka\xc5\xbee, da so to umrli otroci. Med odjavno \xc5\xa1pico, se v obliki stripa poka\xc5\xbee kako Kreega otroci ubijejo in tako dobijo svoje ma\xc5\xa1\xc4\x8devanje."